Burjassot guarda silenci per les víctimes de Brussel·les
2025-07-24

La Corporació Municipal de Burjassot, amb l’alcalde, Rafa García, al capdavant, ha guardat un minut de silenci a les dotze del migdia en solidaritat amb el poble belga, les seues institucions i les víctimes, així com familiars i amics, dels atemptats d’ahir. En el matí d’ahir, Brussel·les va ser objecte de diversos atemptats terroristes, els quals van costar la vida a 31 persones i van deixar 271 ferits, segons l’últim balanç oficial.

D’aquesta forma, la Corporació Municipal de Burjassot i el seu Ajuntament se sumen al duel oficial decretat per la Generalitat Valenciana, un duel que durarà tres dies i durant els quals les banderes oficials onejaran a mitja asta.